Diari Oficial de la Generalitat Valenciana


Sumari del DOGV 9189, del 06-10-2021 (2021/10387)

RESOLUCIÓ d'1 d'octubre de 2021, de la rectora de la Universitat Jaume I, per la qual es fa pública la modificació de l'oferta d'ocupació pública del personal docent i investigador de la Universitat Jaume I per a l'any 2021.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9189

Data del DOGV
:   06-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10402


Data del document
:   01-10-2021

Organisme emissor
:   Universitat Jaume I de Castelló

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ d'1 d'octubre de 2021, de la rectora de la Universitat Jaume I, per la qual es fa pública la modificació de l'oferta d'ocupació pública del personal docent i investigador de la Universitat Jaume I per a l'any 2021. [2021/10912]  
El passat 28 de juliol de 2021, des de la Direcció General de Costos de Personal del Ministeri d'Hisenda i Funció Pública, se'ns va requerir per a incrementar en una plaça la reserva del 15 % per a personal investigador doctor que haja finalitzat el Programa Ramón y Cajal i haja obtingut el certificat I3.  
L'oferta d'ocupació pública del personal docent i investigador de la Universitat Jaume I per a l'any 2021 es compon d'un total de 53 places corresponents a l'addició de les places previstes en la Resolució de 2 de juny de 2021 (DOGV 9100, 04.06.2021) i la posterior ampliació d'aquesta per Resolució de 6 de juliol de 2021 (DOGV 9123, 08.07.2021). En conseqüència, el total de places que cal reservar al personal investigador que haja obtingut el certificat I3 dins del Programa Ramón y Cajal, ha de ser de 8 (53 × 0,15 = 8), en lloc de les 7 reservades en total: 6 en la primera resolució (4 de titular d'universitat i 2 de professorat contractat doctor) i 1 en la segona de l'ampliació (professorat contractat doctor).  
En conseqüència, el Consell de Govern, en la reunió número 8, de 30 de setembre de 2021, ha acordat modificar l'oferta d'ocupació pública del personal docent i investigador de la Universitat Jaume I per a l'any 2021, publicada en el Diari Oficial de la Generalitat Valenciana de 4 de juny de 2021, per Resolució de 2 de juny de 2021, que es detalla en l'annex, i incrementar en una plaça aquesta reserva.  
  
Per tot això, aquest rectorat, en exercici de les competències atribuïdes pels Estatuts de la Universitat Jaume I, aprovats per Decret 95/2021, de 9 de juliol, del Consell, resol:  
  
Primer  
Publicar en el Diari Oficial de la Generalitat Valenciana l'acord del Consell de Govern d'aquesta universitat de 30 de setembre de 2021, pel qual es modifica l'oferta d'ocupació pública del personal docent i investigador de la Universitat Jaume I de Castelló per a l'any 2021, que es detalla en l'annex d'aquesta resolució.  
  
Segon  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant del mateix òrgan que va dictar l'acte contra el qual es recorre en el termini d'un mes comptador des de l'endemà de la seua publicació o directament interposar recurs contenciós administratiu davant del Jutjat Contenciós Administratiu de Castelló de la Plana dins del termini de dos mesos comptadors des de l'endemà de la seua publicació.  
Tot això sense perjudici de qualsevol altre recurs o acció que es considere procedent.  
  
Castelló de la Plana, 1 d'octubre de 2021.- La rectora de la Universitat Jaume I de Castelló: Eva Alcón Soler.  
  
  
ANNEX  
  
Modificació de l'oferta d'ocupació pública del personal docent i investigador de la Universitat Jaume I per a l'any 2021, publicada per Resolució de 2 de juny de 2021 (DOGV 9100, 04.06.2021)  
  
En l'annex, pàgina 25062, segon paràgraf, on diu:  
[...]  
« 4 places de professorat titular d'universitat i 2 places de professorat contractat doctor per a personal investigador doctor que haja finalitzat el Programa Ramón y Cajal i haja obtingut el certificat I3. En el cas que no s'utilitzen totes les places previstes en aquesta reserva, aquestes es podran oferir a altres investigadors i investigadores de programes d'excel·lència, nacionals o internacionals i que hagen obtingut el certificat I3»;  
  
Ha de dir:  
« 4 places de professorat titular d'universitat i 3 places de professorat contractat doctor per a personal investigador doctor que haja finalitzat el Programa Ramón y Cajal i haja obtingut el certificat I3. En el cas que no s'utilitzen totes les places previstes en aquesta reserva, aquestes es podran oferir a altres investigadors i investigadores de programes d'excel·lència, nacionals o internacionals i que hagen obtingut el certificat I3».